തര്ക്കം: സംവിധായകനും നടനും മര്ദനമേറ്റു മൂത്തകുന്നം: ഹ്രസ്വചിത്രം നിര്മിച്ചതുമായി ബന്ധപ്പെട്ട തര്ക്കത്തെത്തുടര്ന്നു സംവിധായനും അഭിനേതാവിനും മര്ദനമേറ്റു. സംവിധായകന് ഡാര്വിന് കെറ്റിലിനെയും അഭിനേതാവായ നന്ദഗോപന് കൊട്ടുവള്ളിക്കാടിനെയും മര്ദിച്ച കേസില് ചെട്ടിക്കാട് തട്ടാരുപറമ്ബില് ജിബിന് 33, കൊട്ടുവള്ളിക്കാട് പടമാട്ടുമ്മല് നിഥിന് 29 എന്നിവര്ക്കെതിരെ പോലീസ് കേസെടുത്തു. ശനിയാഴ്ച ഉച്ചകഴിഞ്ഞ് രണ്ടിന് കൊട്ടുവള്ളിക്കാട് ക്ഷേത്ര മൈതാനിയില് വച്ചാണ് മര്ദനമേറ്റത്. ഡാര്വിന് ഒരുക്കിയ ഹ്രസ്വചിത്രത്തിലെ പ്രധാന കഥാപാത്രത്തിന്റെ പേരുമായി ബന്ധപ്പെട്ട് ഇരുകൂട്ടരും തമ്മില് ആദ്യം ഫോണില് വാക്കേറ്റമുണ്ടായി. തുടര്ന്നു ജിബിനും നിഥിനും നന്ദഗോപനെയും ഡാര്വിനെയും മര്ദിക്കുകയായിരുന്നു. ഗുരുതരമായി പരിക്കേറ്റ ഇരുവരും മൂത്തകുന്നത്തെ സ്വകാര്യ ആശുപത്രിയില് ചികിത്സതേടി.